شه‌فه‌ق نيوز/ دۆناڵد تره‌مپ سه‌رۆك ئه‌مريكا، فه‌رمانيگ ئمزا كرد له‌تى رێ وه‌ ده‌سڵاته‌يل ئه‌دريه‌ێد ئه‌را وه‌رگرتن زانيارى له‌باره‌ى شماره‌ى هاووڵاتيه‌يل ئه‌مريكى و هاووڵاتيه‌يل تر ك نيشته‌جى وڵاته‌يل يه‌كگرتگن.
له‌ ده‌ق ئه‌و فه‌رمانه‌ هاتگه‌: نويسينگه‌ى ئامار ره‌سيه‌سه‌ ده‌رئه‌نجام له‌بان بنه‌ماى شاره‌زايى وه‌ ئه‌وه‌گ تۆماره‌يل ئدارى رێ وه‌ دياريكردن ره‌گه‌زناه‌ى نزيكه‌ى 90% له‌ مه‌رم وڵاته‌يل يه‌كگرتگ ئه‌ياد و هه‌ر وه‌و خاتريشه‌ فه‌رمان وه‌گشت ده‌زگايه‌يل دريه‌ێد زانيارى پيشكه‌ش بكه‌ن ك له‌لايه‌ن وه‌زاره‌ت بازرگانيه‌و داوا ئه‌كريه‌ێد.
تره‌مپ فه‌رمان ئه‌وه‌يش دا تيميگ تايبه‌ت كار دامه‌زريه‌ێد ك بايه‌سه‌ له‌بانى دراسه‌ت مه‌سه‌له‌ى چگن وه‌ناو زانياريه‌يل بكا وه‌ ئامانج دياريكردن ناسنامه‌ى 100% مه‌ردم وڵاته‌گه‌، يه‌يش له‌وه‌ختيگه‌ زويتر دادگاى باڵاى وڵاته‌يل يه‌كگرتگ داناين پرسيار له‌بان ره‌گه‌زنامه‌ له‌ ليست ئامار مه‌ردم ره‌ته‌و كرد وه‌ ئه‌وه‌گ ئداره‌ى ئه‌مريكا مه‌هانه‌ى ته‌واو له‌ى باوه‌ته‌و پيشكه‌ش نه‌كردگه‌ ئه‌را وه‌ڕيخستن ئى گامه‌.
